Olga Pärn

Olga Pärn (kuni 2008 Olga Martšenko / Olga Marchenko; sündinud 1. jaanuaril 1976 Minskis) on Valgevene ja Eesti animafilmikunstnik ja -režissöör. Ta on lõpetanud 1994. aastal Minski Kunstilütseumi ja 2000. aastal Valgevene Kunstiakadeemia graafika osakonna sügavtrüki erialal. Töötas aastatel 1996–2003 Belarusfilmi stuudio animatsiooni osakonnas peakunstniku ja animaatorina (liivaanimatsiooni erialal). 2003–2005 õppis filmirežiid La Poudriére'i animatsioonikoolis Prantsusmaal Valence'is. Seejärel töötas pool aastat Pariisis piltstsenaariumi kunstnikuna. Alates 2006. aastast elab ja töötab Eestis. Alates 2005. aastast on Olga Pärn tutvustanud ja õpetanud liivaanimatsiooni ja klaasimaali eeskätt animatsiooniüliõpilastele Eesti Kunstiakadeemias, Soomes, Prantsusmaal, Türgis, Jaapanis, Bulgaarias, Horvaatias ja Hiinas, lisaks korraldanud esitlusi ja töötube ka teistele huvilistele. Ta töötab Eesti Kunstiakadeemias külalisdotsendi ja bakalaureuse õppekava juhina ning on olnud kümnete üliõpilasfilmide juhendaja. Õppeaastal 2020/2021 oli ta koos animafilmirežissöör Priit Pärnaga Tartu Ülikooli vabade kunstide professor. Ta on teinud koos Priit Pärnaga kuus animafilmi: 2007 – "Ma kuklas tunnen eluaegset kuuli" (Eesti Joonisfilm) – kaasrežissöör 2008 – "Elu ilma Gabriella Ferrita" (Eesti Joonisfilm) – kaasrežissöör ja kaaspeakunstnik 2009 – "Tuukrid vihmas" (Eesti Joonisfilm) – kaasrežissöör ja kaaspeakunstnik 2014 – "Lendurid koduteel" (Eesti Joonisfilm) – kaasrežissöör ja kaaspeakunstnik 2016 – "Silmadeta jahimees. Handi lugu" (Eesti Joonisfilm) – kaasrežissöör 2017 – "Suvi. Vivaldi "Neli aastaaega"" (Eesti Joonisfilm / Tokyo University of the Arts) – kaasrežissöör 2009 – "Krokodill" (režissöör ja stsenarist Kaspar Jancis) – stsenaariumi konsultant 2011 – "Eine murul" (režissöörid Erik Alunurm, Mihkel Reha, Mari-Liis Rebane, Mari Pakkas) – kaasmonteerija, juhendaja 2011 – "Kärbeste veski" (režissöör Anu-Laura Tuttelberg) – monteerija 2014 – "Must stsenaarium" (režissöör Kristjan Holm) – stsenaariumi konsultant, konsultant 2016 – "Silmadeta jahimees" – kaasrežissöör ja -stsenarist, kunstnik, animaator 2016 – "Siseilmadest väljas" (režissöör Helen Unt) – monteerija 2017 – "Manivald" (režissöör Chintis Lundgren) – konsultant 2018 – "Briljantsuse demonstratsioon neljas vaatuses" (režissöörid Morten Tšinakov ja Lucija Mrzljak) – monteerija "Kükitav mannatera ja teisi eesti laste nalju" (koostanud Ilona Martson; Tänapäev, 2010) Aino Pervik "Kirjatähtede keerukas elu" (Tänapäev, 2012) Aino Pervik "Nummipealt ja mujalt" (Tänapäev, 2018) – kaasillustraator koos Märt Rudolf Pärnaga Helena Koch "Kõhu mäss" (Tänapäev, 2020) – kaasillustraator koos Märt Rudolf ja Priit Pärnaga Anti Saar "Suur koogitegu" (Kolm Elu, 2020) – kaasillustraator koos Märt Rudolf ja Priit Pärnaga "Mootorsaega lepatriinu ja veel 99 eesti lapse jubejuttu" (koostanud Ilona Martson; Tänapäev, 2023) – kaasillustraator koos Märt Rudolf Pärnaga 2008 – Eesti Kultuurkapitali audiovisuaalse kunsti sihtkapitali aastapreemia (koos Priit Pärnaga; parim animafilm "Elu ilma Gabriella Ferrita") 2009 – ANOBA auhind (koos Priit Pärnaga; animafilmi "Elu ilma Gabriella Ferrita" eest) 2014 – Eesti Kultuurkapitali audiovisuaalse kunsti aastapreemia (koos Priit Pärnaga; aasta film 2014 „Lendurid koduteel“) 2015 – Eesti Vabariigi kultuuripreemia (koos Priit Pärnaga; animafilmi "Lendurid koduteel" eest) Olga Marchenko on sündinud multifilmitegijate peres (sh ema on animafilmirežissöör). Ta on 2008. aastast abielus Priit Pärnaga, neil on poeg Märt Rudolf. Olga Pärn Eesti filmi andmebaasis "Tartu Ülikooli uuteks vabade kunstide professoriteks saavad filmitegijad Olga ja Priit Pärn" Tartu Ülikool, 1. juuni 2020. Olga Pärn Eesti Joonisfilmi kodulehel. Vaadatud 05.05.2024. Verni Leivak (5. oktoober 2014). "Priit ja Olga Pärn: riidu minna pole meil õnnestunud". Postimees. Olga Pärn Eesti Joonisfilmi kodulehel